CELEX: 62017CN0581
Language: sk
Date: 2017-10-04 00:00:00
Title: Vec C-581/17: Návrh na začatie prejudiciálneho konania, ktorý podal Finanzgericht Baden-Württemberg (Nemecko) 4. októbra 2017 – Martin Wächtler/Finanzamt Konstanz

15.1.2018   
            
            
               SK
            
            
               Úradný vestník Európskej únie
            
            
               C 13/5
            
         Návrh na začatie prejudiciálneho konania, ktorý podal Finanzgericht Baden-Württemberg (Nemecko) 4. októbra 2017 – Martin Wächtler/Finanzamt Konstanz
   (Vec C-581/17)
   (2018/C 013/06)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht Baden-Württemberg
   
      Účastníci konania pred vnútroštátnym súdom
   
   
      Žalobca: Martin Wächtler
   
      Žalovaný: Finanzamt Konstanz
   
      Prejudiciálna otázka
   
   Majú sa ustanovenia dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb z 21. júna 1999 (1), ktorá nadobudla účinnosť 1. júna 2002, najmä jej preambula, ako aj články 1, 2, 4, 6, 7, 16 a 21 a príloha I článok 9 vykladať v tom zmysle, že bránia právnej úprave členského štátu, ktorá stanovuje, že s cieľom zabrániť opomenutiu akéhokoľvek daňového základu sa zdania latentné, ešte nerealizované kapitálové zisky vyplývajúce z práv spoločnosti (bez odkladu), ak štátny príslušník členského štátu, ktorý v tomto štáte pôvodne podliehal neobmedzenej daňovej povinnosti, nepremiestni svoje bydlisko z tohto štátu do iného členského štátu Európskej únie alebo do štátu, ktorý je stranou dohody o Európskom hospodárskom priestore, ale do Švajčiarska?
   
      (1)  Ú. v. ES L 114, 2002, s. 6.